Projekts

Ogres novada pašvaldības saistošo noteikumu Nr.__/2026 “Grozījumi Ogres novada pašvaldības 2025. gada 26. jūnija saistošajos noteikumos Nr. 22/2025 “Par ēdināšanas pabalstu” paskaidrojuma raksts

	
Paskaidrojuma raksta sadaļa
	
Norādāmā informācija

	1. Mērķis un nepieciešamības pamatojums
	1.1. Ar Ogres novada pašvaldības domes 2025. gada 26. jūnija lēmumu “Par Ogres novada pašvaldības saistošo noteikumu Nr. 22/2025 “Par ēdināšanas pabalstu” izdošanu” (protokols Nr. 11; 27.), Ogres novada pašvaldības dome izdeva Ogres novada pašvaldības domes saistošos noteikumus Nr. 22/2025 “Par ēdināšanas pabalstu” (turpmāk – Saistošie  noteikumi Nr. 22/2026).
1.2. Lai nodrošinātu viennozīmīgu un pilnīgu ēdināšanas pabalsta piešķiršanas un izmaksas kārtības regulējumu, nepieciešams precizēt Saistošo noteikumu Nr. 22/2025  pabalsta saņēmēju loku, ņemot vērā, ka noteikumu 8.1 punkts neaptver visas definētās mērķgrupas, nodrošinot skaidru, konsekventu un viennozīmīgu saistošo noteikumu piemērošanu.

	2. Fiskālā ietekme uz pašvaldības budžetu
	Ņemot vērā, ka šī mērķgrupa jau ir paredzēta 2026. gada Ogres novada Sociālā dienesta budžetā, papildu finansējums nav nepieciešams. 

	3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci 
	3.1. sociālā ietekme – tieša ietekme, tādējādi tiek uzlabota iedzīvotāju sociālā aizsardzība izglītojamo ēdināšanas izdevumu segšanai;
3.2. ietekme uz vidi – nav;
3.3. ietekme uz iedzīvotāju veselību – nav;
3.4. ietekme uz uzņēmējdarbības vidi – nav;
3.5. ietekme uz konkurenci – nav.

	4. Ietekme uz administratīvajām procedūrām un to izmaksām 
	Privātpersonas jautājumos par saistošo noteikumu Nr. 22/2025 grozījumu projekta piemērošanu var vērsties Ogres novada Sociālajā dienestā.
Galvenie procedūras posmi un privātpersonām veicamās darbības noteiktas saistošo noteikumu Nr. 22/2025 grozījumu projektā.
Administratīvo procedūru izmaksas nav paredzētas.

	5. Ietekme uz pašvaldības funkcijām un cilvēkresursiem 
	Pašvaldību likuma 5. panta pirmā daļa nosaka, ka pašvaldība savas
administratīvās teritorijas iedzīvotāju interesēs var brīvprātīgi īstenot
iniciatīvas ikvienā jautājumā, ja tās nav citu institūciju kompetencē,
un šādu darbību neierobežo citi likumi.

	6. Informācija par izpildes nodrošināšanu 
	Saistošo noteikumu Nr. 22/2025 grozījumu projekta izpildei nav nepieciešams veidot jaunas institūcijas un/vai jaunas darba vietas. Saistošo noteikumu Nr. 22/2025 grozījumu projekta piemērošanas kārtība nav mainījusies

	7. Prasību un izmaksu samērīgums pret ieguvumiem, ko sniedz mērķa sasniegšana 
	Saistošo noteikumu Nr. 22/2025 grozījumu projekts ir piemērots iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem.

	8. Izstrādes gaitā veiktās konsultācijas ar privātpersonām un institūcijām 
	Saskaņā ar Pašvaldību likuma 46. panta trešo daļu saistošo noteikumu Nr. 22/2025 grozījumu projekts un tā paskaidrojuma raksts tiks publicēts pašvaldības oficiālajā tīmekļvietnē sabiedrības viedokļa noskaidrošanai. Paskaidrojuma raksts tiks publicēts pašvaldības oficiālajā tīmekļvietnē sabiedrības viedokļa noskaidrošanai.
* Informācija par sabiedrības saņemtajiem viedokļiem tiks
papildināta pēc sabiedrības viedokļa noskaidrošanas.

